text: I forvaring for drab på bror 
  08 februar 2012 kl. 16.21
  Enigt nævningeting idømmer en mand, der har dræbt sin bror, anbringelse på en psykiatrisk afdeling.
  Et enigt nævningeting i Sønderborg har fundet en 30-årig mand skyldig i at have dræbt sin bror.
  Den 22-årige blev kvalt en aften i februar sidste år i en lejlighed i Hvedmarken i Sønderborg, og blot to dage senere anholdt politiet den dræbtes bror og sigtede ham for drabet.
   
  Han er af retten blevet fundet sindssyg, også i gerningsøjeblikket.
  Det betyder, at anklagemyndighedens indstilling om, at manden skulle idømmes anbringelse på en psykiatrisk afdeling, er blevet efterkommet.
  Ifølge straffelovens paragraf 16 kan personer, der var utilregnelige i gerningsøjeblikket, ikke straffes.
  Utilregnelighed dækker blandt over sindssygdom og svær mental retardering.
  Under sagen har den 31-årige storebror nægtet at udtale sig. Han har dog modtaget dommen.
  